URRUZUNO URRESTI (EH Bildu, 2015-03-05):
Egun on guztioi.
Mozio honen berri izan genuenean ez genekien benetan mozio honen eztabaida benetan izango ote zen otsailaren 5ean eduki izan genuen eztabaidaren errepikapen bat, ala izango zen Gobernuak ganbera honen legezbestekoak betetzen ez dituenaren inguruko eztabaida bat.
Uste dugu ganbera honek onartzen duena Gobernuaren aldetik ez betetzeak, eta ez diogu ere legezbesteko guztiak berdinak direnik, hala nola garrantzia maila berdina dutenik eta guztiak bere horretan bete behar direnik.
Baina horrelako kontuak ez betetzeak uste dugu Ganbara hau eta Ganbara honen egitekoa bera, auzitan edo kolokan jartzen duela Gobernuak. Eztabaida baldin bada otsailaren 5ean izan genuen bera errepikatzea, nik uste nuen ere badagoela arau bat, arautegi bat esaten duena, sasoi berean, epealdi sasoi berean ezin dela gauza bat berdina bi aldiz bozketara eraman, uste nuen, baina badirudi hori ere ez dela horrela.
Dena dela, eztabaidari heldu behar baldin bazaio, otsailaren 5eko eztabaidari heldu behar baldin bazaio, saiatuko naiz ez errepikatzen gehiegi, Euskal Herria Bilduk posizio politiko argi bat mantendu zuen. Ikusirik kontu hau Eusko Irratian aurrera eramandako lan deialdi publikoaren ostean sortzen den arazo bati dagokiola, Euskal Herria Bilduk esaten du lan deialdi publiko horrekin aurrera jo behar dela.
Eskatzen du lan deialdi publiko hori aurrera ateratzeko ERErik edo estentsio espedienterik ez duela onartzen. Esaten genuen, behingoz, EITBren plantilla estrukturala negoziatu egin behar dela eta, horren harira, otsailaren 24ko administrazio kontseilura ere eraman genuen ekimena zentzu horretan zihoan. Eta Administrazio Kontseiluan aurrera ateratako ekimen bakarra izan zen.
Eta posizio politiko horren baitan eskatzen genuen beste kontu bat eta zen jada garaia zela EITBren ardura politikoen kontua argitzeko. Eta zentzu horretan ardura politikoak eskatzen genituen, bi pertsonenak.
Respecto al segundo punto de la moción del Partido Popular, señora Llanos, escuchándola me da la impresión de que, ante la evidente incapacidad del Partido Popular de adaptarse a la realidad sociopolítica del país, el Partido Popular pretende que sea EITB la que se adecue a las posiciones políticas del Partido Popular.
Ustedes no tienen un problema con EITB, lo tienen con la sociedad vasca, porque se están alejando cada vez más de sus demandas. Y no solo en lo político, no solo en lo que vosotros podríais definir como demandas nacionalistas. También en lo económico y también en lo social.
Esto lo quería dejar claro, porque nosotros no compartimos la razón de ser de su segundo punto. No compartimos, aunque podríamos decir que nosotros también somos críticos con la línea editorial del tratamiento informativo de EITB.
Creemos que se censura, al eliminar un debate porque el unionismo se haya quejado. Nos sorprende también que siete muertos en las obras del TAV tengan menos espacio en EITB que uno en Deskarga; que a EITB Bidegi le quede más lejos que los ERE de Andalucía o la familia Pujol. Y también nos resulta sorprendente poder dar una noticia sobre Hiriko sin mencionar al PNV, pero EITB lo consigue. Pero, aun así, creemos que cuando abordamos la cuestión del tratamiento informativo, de la línea editorial, el Partido Popular y Euskal Herria Bildu no se están refiriendo a lo mismo.
De todos modos, la Real Academia de la Lengua dice "limpiar, fijar y dar esplendor" a la lengua castellana. Creemos que en EITB ocurre algo similar, pero con el PNV.
Albistegintzan EITBk indartu egin behar ditu profesionaltasuna, espezializazioa eta independentzia. Sustatu behar dira gaitasunean oinarritutako erredakzioaren barne antolaketa eta promozio sistema profesionala. Ez dauka inolako zentzurik gaur egun etxe horretan gertatzen dena.
Alegia, albistegi bat eratzeko arduradun guztiak, hala nola editoreak, erredakzio buruak, albistegi buruak, guztiak atzamarrez aukeratuak izateak. Horrek ez dauka inolako zentzurik edota zentzu osoa izan dezake albistegi horiei eman nahi zaien trataera jada oso espezifiko bat bilatzen baldin bada.
Egungo egituraketa aldatu beharra dago eta bestelako sistemak baliatzearen aldeko apustua egiten dugu, beti ere albistegi horiek irizpide independenteetan, neutraletan eta objektiboetan oinarrituak egon daitezen. Eta bilatzen dugu ere erredakzio kontseiluaren babesa izango duten albistegi batzuk, non erredakzio kontseiluak ez duen horren araberako inolako kexurik formulatu beharrik izango.
ETB komunikazio talde bat izanik informazioa du bere bizkarrezur. Gure ustez, informazioaren oinarriak¡n eta jomugan Euskal Herriak egon behar du, euskal herritarrak hain zuzen. EITB Euskal Herriko komunikazio talde publiko bakarra eta handiena izanik agenda propioa ezinbesteko zaio. EITBk badituelako nahikoa baliabide bai materialak bai pertsonalak hemengo agenda propioa markatzeko eta hemengo agenda propioaren baitan informazioan aitzindari izateko.
Irizpide profesionalak tarteko jendarte anitz eta biziaren erdian kokatuta EITB lehia politiko eta presio alderdikoi horietatik askatu beharra dago eta hori da Euskal Herria Bildu legealdi honetan lehen minututik Iturbe andrearen izendapena izan zenetik defendatzen ari dena. Eta uste dugu halako saiakera guztiei horren atzean behar diren hausnarketa guztiei aukerarik ez zaiela eman etxe honetan.
Orain Partidu Sozialistak epe ertainerako, luzerako, ez dakit nolako proposamen bat aurkezten duen. Hori da orain dela bi urte Iturberen izendapenean guk proposatzen genuena. Ez da orain behar dena, baditu EITBk urte asko horren premian, horren beharrean dagoena.
Beraz, ongi etorri. Egin dezagun eztabaida hori herri honek behar duen hedabide publiko batetaz zintzoki eztabaidatu ahal izateko. Hori izan zen Maite Iturbe andrearen izendapena bozkatu zenean Euskal Herria Bilduk mantendutako posizioa, eta bi urte geroago hori da Euskal Herria Bilduk defendatzen duena.
Besterik ez.